Myst (ludus computatralis)
Myst est ludus computatralis a fratribus Robyn et Rand Miller creatus apudque Cyan, Inc. (hodie Cyan Worlds) programmatus. Ludus a Brøderbund editus et vulgatus est. Fratres Miller in Myst laborare anno 1991 coeperunt, deinde ludus ad Macintosh die 24 Septembris 1993 editus est. Postea Myst adaptus est ad Windows (1994), Saturn (1994-1995), Jaguar CD (1995), 3DO (1995), CD-i (1996), PlayStation (1996), AmigaOS (1997), PSP (2006), Nintendo DS (2007), iOS (2009) et Nintendo 3DS (2013). In Myst lusor partem agit alicuius nomine ignoti "Peregrini". Qui in Myst nomine insulam accidit per fortuite inventum librum quo ad illos desertos locos quasi teleportatus est. In insula lusori alii similes libri reperiendi sunt, quibus novos mundos "Aetates" vocatos adire poterit. In quibus inquirendo et aenigmatibus solvendis, fabulam paulatim intellegit atque hominum naturam qui ante ipsum illo mysterioso in universo vixerunt. Ludus differentibus quattuor modis desini potest, secundum lusoris electiones. Ut primum editus est, ludus triumphus fuit, criticis commenticium eius universum specialiter salutantibus. Myst in orbe terrarum venditissimus ludus factus est, usque dum anno 2002 a The Sims superatus est. Myst primus opus est eodem nomine seriei, in qua sequuntur Riven, Exile, Revelation denique End of Ages. Ex Myst serie ludi Uru, necnon tres mythistoriae derivati sunt. Octobri 2009, cum Myst 20 annos creatus est, Cyan pecuniam a benevolentibus requirit ut novum similem ludum Obduction incipiat. Myst ludorum genus Myst-like peperit, adventurae ludis accensusm. Quae in categoria numerantur ludi eiusdem gameplay (visio subiectiva, digita-et-tange) et eiusdem somnii similis mundi ubi colloquia rara sunt.